Snuffelhonde maak groot Viagra-vondsArgieffoto: thenanfang.com Doeanebeamptes en snuffelhonde het duisende Viagra-tablette by die OR Tambo-lughawe onderskep. Sandile Memela, woordvoerder van die Suid-Afrikaanse Inkomstediens, het Woensdag gesê sowat 22 800 tablette, ter waarde van nagenoeg R2,28 miljoen, is in ŉ besending van Hong Kong opgespoor. “Die snuffelhonde het ŉ verdagte pakkie in ŉ vragskuur uitgeruik tussen ander goedere wat van Hong Kong af kom,” het Memela gesê. Dit is nog nie bekend aan wie die pakkie behoort nie en niemand het dit nog opgeëis nie. Die pakkie is aan owerhede oorhandig vir verdere ondersoek.